recursal/SuperWikiNEXT-32B huggingface dataset:
নতুন মহান জাতীয় সভায় প্রতিনিধি নির্বাচন করার জন্য ১৯২০ সালে উসমানীয় সাম্রাজ্যে **সাধারণ নির্বাচন** অনুষ্ঠিত হয়েছিলো। নির্বাচনে আনাতোলিয়া ও রুমেলিয়ার অধিকার রক্ষা সংগঠনের (তুর্কি: *Anadolu ve Rumeli Müdafaa-i Hukuk Cemiyeti*) আধিপত্য ছিলো, এটি তুরস্কের মিত্রবাহিনীর দখলের বিরুদ্ধে প্রতিবাদকারী জাতীয়তাবাদী স্থানীয় গোষ্ঠীগুলোর সমন্বয়ে গঠিত হয়েছিলো।

পটভূমি
------

১৯১৯ সালের সাধারণ নির্বাচনের পর নবনির্বাচিত সংসদ ১২ জানুয়ারি ১৯২০ তারিখে ইস্তাম্বুলে আহ্বান করা হয়। যাইহোক, জাতীয় চুক্তির অনুমোদনের ফলে মিত্র বাহিনী ১৬ মার্চে শহরটি দখল করে। বেশ কয়েকজন সাংসদকে গ্রেফতার ও নির্বাসিত করা হয়। ষষ্ঠ সুলতান মুহাম্মদ ১১ এপ্রিল সংসদ ভেঙে দেন।

ইস্তাম্বুল দখল করার পর তুর্কি জাতীয় আন্দোলনের নেতা মোস্তফা কামাল ১৯ মার্চে প্রাদেশিক কর্তৃপক্ষ ও সেনা কমান্ডারদের কাছে টেলিগ্রাম পাঠান যাতে তাদের একটি মহান জাতীয় সভার জন্য নির্বাচন করার নির্দেশ দেওয়া হয়।

পরিণতি
------

নির্বাচনের পর নতুন মহান জাতীয় সভা ২৩ এপ্রিল ১৯২০ তারিখে আঙ্কারায় মিলিত হয়, এর চেয়ারম্যান ছিলেন মোস্তফা কামাল।

তথ্যসূত্র
---------

1. 1 2  Weiner, Myron; Özbudun, Ergun (১৯৮৭)। *Competitive Elections in Developing Countries*। Duke University Press। পৃষ্ঠা 336। আইএসবিএন 0-8223-0766-9।
2. ↑  Hasan Kayalı (1995) "Elections and the Electoral Process in the Ottoman Empire, 1876-1919" *International Journal of Middle East Studies*, Vol. 27, No. 3, pp 265–286
3. ↑  Dilip Hiro (2009) *Inside Central Asia: A Political and Cultural History of Uzbekistan, Turkmenistan, Kazakhstan, Kyrgyzstan, Tajikistan, Turkey, and Iran*, Penguin

| * দে
* স
উসমানীয় সাম্রাজ্য উসমানীয় সাম্রাজ্যে নির্বাচন |
| --- |
| সাধারণ নির্বাচন | 
* ১৮৭৭ (১)
* ১৮৭৭ (২)
* ১৯০৮
* ১৯১২
* ১৯১৪
* ১৯১৯
* ১৯২০

 |
| 
* আরও দেখুন – উত্তরাধিকারী রাষ্ট্রগুলোর নির্বাচন ও গণভোট: তুরস্ক
* লেবানীয়
* ইরাক
* ইসরায়েল
* ফিলিস্তিন
* সিরিয়া

 |
**জন রোমুলাস ব্রিঙ্কলে** (পরে **জন রিচার্ড ব্রিঙ্কলে** ; ৮ জুলাই, ১৮৮৫ – ২৬ মে, ১৯৪২) ছিলেন একজন আমেরিকান হাতুড়ে ডাক্তার। একজন চিকিৎসক হিসাবে তার কোনও যথাযথভাবে স্বীকৃত শিক্ষা ছিল না এবং তিনি একটি "ডিপ্লোমা মিল" থেকে তার মেডিকেল ডিগ্রি অর্থের বিনিময়ে কিনেছিলেন। মানুষের শরীরে ছাগলের অণ্ডকোষ জেনোট্রান্সপ্লান্টেশন করে জাতীয় খ্যাতি, আন্তর্জাতিক কুখ্যাতি এবং প্রচুর সম্পদ অর্জনের পর ব্রিঙ্কলে "গোট-গ্ল্যান্ড ডক্টর" নামে পরিচিত লাভ করেছিলেন। যদিও প্রাথমিকভাবে ব্রিঙ্কলে এই পদ্ধতিটিকে পুরুষের পুরুষত্বহীনতা নিরাময়ের উপায় হিসাবে প্রচার করেছিলেন, পরে তিনি দাবি করেছিলেন যে এই কৌশলটি অনেক পুরুষের অসুস্থতার জন্য একটি ভার্চুয়াল প্যানেসিয়া। ব্রিঙ্কলে বেশ কয়েকটি রাজ্যে ক্লিনিক এবং হাসপাতাল পরিচালনা করেছিলেন এবং বৃহত্তর চিকিৎসক সম্প্রদায়ের দ্বারা তার কৌশলগুলি সম্পূর্ণরূপে অসম্মানিত হওয়া সত্ত্বেও প্রায় দুই দশক ধরে চিকিৎসার অনুশীলন চালিয়ে যেতে সক্ষম হন।

তিনি প্রায় দুর্ঘটনাক্রমে, একজন বিজ্ঞাপন এবং রেডিও অগ্রগামী ছিলেন যিনি  মেক্সিকান বর্ডার ব্লাস্টার রেডিওর যুগ শুরু করেছিলেন। 

যদিও কানসাস এবং অন্যান্য রাজ্যে মেডিসিন অনুশীলন করার জন্য তার লাইসেন্স কেড়ে নেওয়া হয়েছিল, তবে ব্রিঙ্কলে ছিলেন কানসাস এবং অন্যান্য জায়গার কয়েক লাখ মানুষের প্রিয় একজন জননেতা। তিনি কানসাসের গভর্নর পদের জন্য দুই বার নির্বাচন করেছিলেন, যার মধ্যে একটি প্রায় সফল হয়েছিল। খ্যাতি এবং ভাগ্যের দিকে ব্রিঙ্কলির উত্থান যতোটাই দ্রুত হয়েছিল, তার পতনও ততোটাই দ্রুত ঘটেছিল। তার কর্মজীবনের শীর্ষ সময়ে তিনি মিলিয়ন মিলিয়ন ডলার সংগ্রহ করেছিলেন, কিন্তু তার বিরুদ্ধে আনা বিপুল সংখ্যক অসদাচরণ, অন্যায় মৃত্যু এবং জালিয়াতির মামলার ফলে তিনি প্রায় নিঃস্ব হয়ে মারা যান।

তথ্যসূত্র
---------

1. ↑  টেমপ্লেট:ReplyAll
2. ↑  "Goat Gland Doctor (1986)"। *Texas Archive of the Moving Image*। সংগ্রহের তারিখ ডিসেম্বর ১, ২০১৯।
3. ↑  Lee, 2002, p. 2.
4. ↑  Hutchens, John K. (জুন ৭, ১৯৪২)। "Notes on the Late Dr. John R. Brinkley, Whom Radio Raised to a Certain Fame"। *New York Times*। সংগ্রহের তারিখ ২০০৯-০৫-০৭। Although other men have put the air-waves to more dangerous uses than did the late Dr. John Romulus Brinkley, the recent demise of that celebrated quack not only recalled a gaudy career but may have reminded you of a truth so obvious that it goes half-forgotten – i.e. how mighty a force is radio for evil as well as good, even in a democracy.
5. ↑  Wardlaw, Frank (১৯৮১)। "The Goat-Gland Man": 208। জেস্টোর 43469345।
**বশিষ্ঠাশ্রম দেবালয়** আসামর গুয়াহাটী মহানগরের দক্ষিণ-পূর্বের সন্ধ্যাচল পাহাড়ে অবস্থিত এক শিব মন্দির। এই মন্দিরটি আহোম রাজা রাজেশ্বর সিংহ নির্মাণ করিয়েছিলেন এবং বহু জমি দান করেছিলেন। কিংবদন্তি মতে এই আশ্রম মহর্ষি বশিষ্ঠ স্থাপন করেন। 'গঙ্গা' নামের সাথে বয়ে যাওয়া এই আশ্রম পর্যটকের জন্য এক অন্যতম আকর্ষণের কেন্দ্র।

ইতিহাস
------

'কালিকা পুরাণ' মতে একবার ব্রহ্মার পুত্র বশিষ্ঠ মুনি নিমি রাজার শাপে দেহহীন হন। নিরূপায় হয়ে বশিষ্ঠ ব্রহ্মার শরণাপন্ন হওয়াতে তাঁর উপদেশ অনুসারে সন্ধ্যাচল পাহাড়ে বিষ্ণুর তপস্যা করতে আরম্ভ করেন। তপস্যায় বিষ্ণু সন্তুষ্ট হন এবং বশিষ্ঠ সন্ধ্যাম ললিতা ও কান্তা – এই ত্রিধারা প্রবাহিত করে গঙ্গাকে নামিয়ে আনেন। ত্রিধারার সঙ্গমস্থলে গা ধুয়ে এবং জল খেয়ে মুনি পূর্বরূপ ফিরে পান। তাঁর নাম থেকে এই আশ্রমের নাম বশিষ্ঠাশ্রম হয়।

আহোম রাজা রাজেশ্বর সিংহ এই স্থানে ১৯৫১-১৭৬৯ খ্রিস্টাব্দের সময়পর্বে এক শিব মন্দির নির্মাণ করান এবং আশ্রমে ৮৩৫ বিঘা জমি দান করেন।

অবস্থান
-------

বশিষ্ঠাশ্রম গুয়াহাটী মহানগর থেকে প্রায় ১১ কিলোমিটার ভিতরে অবস্থিত। বেলতলা-বশিষ্ঠ পথে গড়ভঙ্গা সংরক্ষিত বনাঞ্চল পার হয়ে এই আশ্রম পাওয়া যায়। আশ্রমে প্রথমে একটি শিব মন্দির আছে এবং কাছে একটি গণেশ মন্দির আছে। আশ্রমের কাছ দিয়ে 'গঙ্গা' নামের নদী বয়ে গেছে। বশিষ্ঠের তপস্যাস্থল বলে বিশ্বাস করা একটি গুহা আশ্রমের পাঁচ কিলোমিটার মধ্যে আছে।

তথ্যসূত্র
---------

1. ↑  Deb, Dr P S। "Shiv Temple at Basistha Ashram, Assam"। *ShivShankar.in*। ShivShankar.in।
2. ↑  শান্তনু কৌশিক বরুয়া (২০১৬)। *Master আসাম ইয়ের বুক ২০১৬*। জ্যোতি প্রকাশন। পৃষ্ঠা ৪৮২–৪৮৩।
3. ↑  Prashanta। "Basistha Temple in Guwahati"। Assam Journal। ৩০ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৫ জানুয়ারি ২০১৬।
**ঙ্গাগ-দ্বাং-ছোস-ক্যি-র্গ্যা-ম্ত্শো** (ওয়াইলি: *ngag dbang chos kyi rgya mtsho*) (১৬৮০-১৭৩৬) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্বিতীয় থু'উ-ব্ক্বান (ওয়াইলি: *thu'u bkwan*) উপাধিধারী বৌদ্ধ লামা ছিলেন।

প্রথম জীবন
----------

ঙ্গাগ-দ্বাং-ছোস-ক্যি-র্গ্যা-ম্ত্শো ১৬৮০ খ্রিষ্টাব্দে তিব্বতের আমদো অঞ্চলের ছার-জেন-ছিং (ওয়াইলি: *char zen ching*) নামক স্থানে জন্মগ্রহণ করেন। তিন বছর বয়সে দ্গোন-লুং-ব্যাম্স-পা-গ্লিং বৌদ্ধবিহারে তাকে ব্লো-ব্জাং-রাব-ব্র্তান (ওয়াইলি: *blo bzang rab brtan*) নামক প্রথম থু'উ-ব্ক্বান (ওয়াইলি: *thu'u bkwan*) উপাধিধারী বৌদ্ধ লামার পুনর্জন্ম রূপে চিহ্নিত করা হয়। ঙ্গাগ-দ্বাং-ব্লো-ব্জাং-ছোস-ল্দান (ওয়াইলি: *ngag dbang blo bzang chos ldan*) নামক দ্বিতীয় ল্চাং-স্ক্যা হো-থোগ-থু উপাধিধারী বৌদ্ধ লামা তাকে শিক্ষার্থীর শপথ প্রদান এবং তন্ত্র শিক্ষাদান করেন। এরপর তিনি দ্রেপুং বৌদ্ধবিহারের গোমাং মহাবিদ্যালয়ে ঙ্গাগ-দ্বাং-ব্রত্সোন-'গ্রুস (ওয়াইলি: *ngag dbang brtson 'grus*) নামক প্রথম 'জাম-দ্ব্যাংস-ব্ঝাদ-পা (ওয়াইলি: *'jam-dbyangs bzhad-pa*) উপাধিধারী বৌদ্ধ লামার নিকট শিক্ষালাভ করেন। ষষ্ঠ পাঞ্চেন লামা তাকে ভিক্ষুর শপথ প্রদান করেন। কুন-দ্গা'-র্গ্যাল-ম্ত্শান (ওয়াইলি: *kun dga' rgyal mtshan*) নামক দ্গোন-লুং-ব্যাম্স-পা-গ্লিং বৌদ্ধবিহারের সপ্তদশ প্রধান, ব্লো-ব্জাং-স্ব্যিন-পা (ওয়াইলি: *blo bzang sbyin pa*) নামক দ্রেপুং বৌদ্ধবিহারের লোসেলিং মহাবিদ্যালয়ের প্রধান, য়ার-'ব্রোগ-পা (ওয়াইলি: *yar 'brog pa*) নামক কাব্যশাস্ত্রে পণ্ডিত তার অন্যান্য উল্লেখযোগ্য শিক্ষক ছিলেন।

পরবর্তী জীবন
------------

১৭২৩ খ্রিষ্টাব্দে চিং সেনাবাহিনী মঙ্গোলদের বিদ্রোহ দমনের উদ্দেশ্যে দ্গোন-লুং-ব্যাম্স-পা-গ্লিং বৌদ্ধবিহার সহ বহু বিহার ও গ্রাম ধ্বংস করে। পরবর্তীকালে ঙ্গাগ-দ্বাং-ছোস-ক্যি-র্গ্যা-ম্ত্শো এই বিহার পুনর্গঠন ও সংস্কারের দায়িত্ব লাভ করেন। চিং সম্রাট ইয়োংঝেংয়ের আমন্ত্রণে তিনি বেজিং যাত্রা করেন। সম্রাট তাকে চিং-ঝি'উ-ছান-ঝি (ওয়াইলি: *cing zhi'u chan zhi*) উপাধি প্রদান করেন। ১৭৩৪ খ্রিষ্টাব্দে সম্রাটের অনুমতিক্রমে আমদো ফিরে আসেন। রোল-পা'ই-র্দো-র্জে নামক (ওয়াইলি: *rol pa'i rdo rje*) নামক তৃতীয় ল্চাং-স্ক্যা হো-থোগ-থু উপাধিধারী বৌদ্ধ লামা এবং ঙ্গাগ-দ্বাং-দ্গে-লেগ্স-র্গ্যা-ম্ত্শো (ওয়াইলি: *ngag dbang dge legs rgya mtsho*) নামক দ্গোন-লুং-ব্যাম্স-পা-গ্লিং বৌদ্ধবিহারের ত্রিশতম প্রধান তার উল্লেখযোগ্য শিষ্য ছিলেন।

তথ্যসূত্র
---------

1. 1 2  Chhosphel, Samten (অক্টোবর ২০১০)। "The Second Tukwan, Ngawang Chokyi Gyatso"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-০৮-০৩।

|
|  |
| পূর্বসূরীব্লো-ব্জাং-রাব-ব্র্তান | **ঙ্গাগ-দ্বাং-ছোস-ক্যি-র্গ্যা-ম্ত্শো  দ্বিতীয় থু'উ-ব্ক্বান** | উত্তরসূরীব্লো-ব্জাং-ছোস-ক্যি-ন্যি-মা |
|

| * দে
* স
থু'উ-ব্ক্বান |
| --- |
| 
* ১) ব্লো-ব্জাং-রাব-ব্র্তান
* ২) ঙ্গাগ-দ্বাং-ছোস-ক্যি-র্গ্যা-ম্ত্শো
* ৩) ব্লো-ব্জাং-ছোস-ক্যি-ন্যি-মা
* ৪) ব্লো-ব্জাং-থুব-ব্স্তান-ছোস-ক্যি-র্গ্যাল-ম্ত্শান
* ৫) ?
* ৬) ব্লো-ব্জাং-দ্বাং-ফ্যুগ-ব্শাদ-স্গ্রুব-র্গ্যা-ম্ত্শো
* ৭) ব্স্কাল-ব্জাং-দোন-ব্যেদ-ন্যি-মা
* ৮) 'জাম-দ্ব্যাংস-ব্লো-ব্জাং-ব্স্তান-পা'ই-ন্যি-মা

 |
কম্পিউটিং এ **পিসি কার্ড** হচ্ছে এমন একটি হার্ডওয়্যার যেটি প্যারালেল কমিউনিকেশনে ব্যবহৃত হয়। এটি মূলত ল্যাপটপের জন্য ডিজাইন করা ছিল। বর্তমানে এর ব্যবহার নেই। বর্তমানে এক্সটার্নাল ডিভাইস যেমন ইউএসবি (সিরিয়াল কমিউনিকেশন) ব্যবহৃত হচ্ছে ব্যাপকভাবে।

ইতিহাস
------

পিসিএমসিআই্এ( পার্সোনাল কম্পিউটার মেমোরি কার্ড ইন্টারনেশনাল এসোসিয়েশন ইন্ডাস্ট্রির ভিত্তি ছিলেন ব্রিটিশ গণিতবিদ ও কম্পিউটার বিজ্ঞানী ইয়ান কলিমোর, যিনি সানিভেল ভিত্তিক পকেট কম্পিউটারের প্রতিষ্ঠাতাও ছিলেন। তিনি কিছু মেমোরি কার্ডকে তাঁদের ডস-ভিত্তিক পামটপে স্টোরেজের সাথে সমন্বয় করতে চাচ্ছিলেন। তখন ফ্লপি ডিস্ক ড্রাইভ ও হার্ডডিস্ক ড্রাইভ ছিল শক্তি অপচায়ক ও আকারে বিশাল যা ছোট ডিভাইসে স্থাপন করা দুঃসাধ্য ছিল।
জুলাই ১৯৮৯ সনে পকেট ফুজিত্সুর সাথে যোগাযোগ করে তাদের অস্তিত্ব রক্ষার জন্য।  

১৯৯০ সনের শুরুতো কিছু কোম্পানি প্রকল্পটিতে যোগ দেয়। তন্মধ্যে ছিল পকেট, ফুজিত্সু, আইবিএম, ইন্টেল, লোটাস, মাইক্রোসফ্ট ইত্যাদি।

পিসিএমসিআইএ আদর্শ ১.০ কার্ড প্রকাশিত হয় ১৯৯০সনের নভেম্বরে। দ্রুতই  এটি আটটি ভেন্ডর দ্বারা গৃহীত হয়।  .

দুটি পিসি কার্ড ডিভাইস: জিরকম রিয়াল পোর্ট (উপরে) টাইপ ৩ এবং থ্রিকম(নিচে) টাইপ ২।

কার্ডবাস
--------

দুটি জিরকম রিয়েলপোর্ট ইথারনেট/৫৬কে মোডেম কার্ড। উপরেরটি কার্ডবাস, নিচেরটি ৫ভোল্ট পিসিএমসিআইএ ভার্শন ।

তথ্যসূত্র
---------

1. 1 2  Strass, Hermann (১৯৯৪)। *PCMCIA optimal nutzen* [*Using PCMCIA optimally*] (German ভাষায়)। Franzis-Verlag GmbH, Poing। আইএসবিএন 3-7723-6652-X। 9-783772-366529। উদ্ধৃতি শৈলী রক্ষণাবেক্ষণ: অচেনা ভাষা (link)
2. 1 2  Mielke, Bernd (১৯৯৭)। *PC-Card Anwender-Lösungen* [*Solutions for PC Card users*] (German ভাষায়)। Franzis-Verlag GmbH, Feldkirchen। আইএসবিএন 3-7723-4313-9। 9-783772-343131। উদ্ধৃতি শৈলী রক্ষণাবেক্ষণ: অচেনা ভাষা (link)
**ঙ্গাগ-গি-দ্বাং-পো** (তিব্বতি: ངག་གི་དབང་པོ, ওয়াইলি: *ngag gi dbang po*) বা **স্প্যান-স্ঙ্গা-র্ত্সে-গ্ন্যিস-পা** (তিব্বতি: སྤྱན་སྔ་རྩེ་གཉིས་པ, ওয়াইলি: *spyan snga rtse gnyis pa*) (১৪৩৯- ১৪৯১) তিব্বতের ফাগ-মো-গ্রু-পা রাজবংশের নবম রাজা ছিলেন।

রাজ্যাভিষেকের পটভূমি
--------------------

ঙ্গাগ-গি-দ্বাং-পো ফাগ-মো-গ্রু-পা রাজবংশের সপ্তম রাজা গ্রাগ্স-পা-'ব্যুং-গ্নাসের পুত্র ছিলেন। ১৪৫৪ খ্রিষ্টাব্দে গ্রাগ্স-পা-'ব্যুং-গ্নাসের মৃত্যু হয় এবং তার ভ্রাতা কুন-দ্গা'-লেগ্স-পা পরবর্তী রাজা হন। ১৪৫৪ খ্রিষ্টাব্দে ঙ্গাগ-গি-দ্বাং-পো গ্দান-সা-থেল বৌদ্ধবিহারের প্রধান হিসেবে নির্বাচিত হন। কুন-দ্গা'-লেগ্স-পার রাজত্বকালে রিং-স্পুংস-পার সঙ্গে বিরোধ চরমে ওঠে। রিং-স্পুংস-পার নোর-বু-ব্জাং-পোর পৌত্র দোন-য়োদ-র্দো-র্জে বারবার আক্রমণ করলে মন্ত্রীরা ১৪৮১ খ্রিষ্টাব্দে কুন-দ্গা'-লেগ্স-পাকে নির্বাসনে পাঠিয়ে দেন এবং ঙ্গাগ-গি-দ্বাং-পোকে পরবর্তী রাজা হওয়ার আমন্ত্রণ জানান। রাজা হওয়ার পর ঙ্গাগ-গি-দ্বাং-পো বিবাহ করেন এবং ঙ্গাগ-দ্বাং-ব্ক্রা-শিস-গ্রাগ্স-পা নামে এক পুত্রসন্তানের জন্ম দেন।

রিং-স্পুংস-পার সঙ্গে বিরোধ
--------------------------

ঙ্গাগ-গি-দ্বাং-পোর রাজত্বেও রিং-স্পুংস-পার সঙ্গে বিরোধ চলতে থাকে। ১৪৮৫ খ্রিষ্টাব্দে দোন-য়োদ-র্দো-র্জে ফাগ-মো-গ্রু-পা রাজবংশের অধীনে থাকা র্গ্যাল-র্ত্সে শহর আক্রমণ করেন এবং তিন বছর পর শহরটি অধিকার করে নেন। ১৪৯১ খ্রিষ্টাব্দে ঙ্গাগ-গি-দ্বাং-পোর মৃত্যু হলে রিং-স্পুংস-পার রাজপুরুষ গ্ত্সো-স্ক্যেস-র্দো-র্জে উত্তরাধিকারী ঙ্গাগ-দ্বাং-ব্ক্রা-শিস-গ্রাগ্স-পার নাবালকত্বের সুযোগে রাজ্যের অভিভাবক হয়ে যান।

তথ্যসূত্র
---------

1. ↑  Giuseppe Tucci, Den T'er Dmar Po Gsar Ma. Rome 1971, p. 225-6.
2. ↑  Tsepon W.D. Shakabpa, Tibet. A Political History. Yale 1967, p. 88.
3. ↑  Giuseppe Tucci, Tibetan Painted Scrolls. Rome 1949, p. 693.

|
|  |
| পূর্বসূরীকুন-দ্গা'-লেগ্স-পা | **ঙ্গাগ-গি-দ্বাং-পোনবম ফাগ-মো-গ্রু-পা শাসক(১৪৮১-১৪৯১)** | উত্তরসূরীঙ্গাগ-দ্বাং-ব্ক্রা-শিস-গ্রাগ্স-পা |
|

| * দে
* স
ফাগ-মো-গ্রু-পা রাজবংশ |
| --- |
| 
* তা'ই-সি-তু-ব্যাং-ছুব-র্গ্যাল-ম্ত্শান
* 'জাম-দ্ব্যাংস-শা-ক্যা-র্গ্যাল-ম্ত্শান
* শা-ক্যা-রিন-ছেন
* গ্রাগ্স-পা-ব্যাং-ছুব
* ব্সোদ-নাম্স-গ্রাগ্স-পা
* গোং-মা-গ্রাগ্স-পা-র্গ্যাল-ম্ত্শান
* গ্রাগ্স-পা-'ব্যুং-গ্নাস
* ? সাংস-র্গ্যাস-র্গ্যাল-ম্ত্শান
* কুন-দ্গা'-লেগ্স-পা
* ঙ্গাগ-গি-দ্বাং-পো
* ঙ্গাগ-দ্বাং-ব্ক্রা-শিস-গ্রাগ্স-পা
* (গ্রো-বা'ই-ম্গোন-পো)
* ঙ্গাগ-দ্বাং-গ্রাগ্স-পা-র্গ্যাল-ম্ত্শান
* র্নাম-পার-র্গ্যাল-বা
* মি-ফাম-ব্সোদ-নাম্স-দ্বাং-ফ্যুগ-গ্রাগ্স-পা-র্নাম-র্গ্যাল-দ্পাল-ব্জাং

 |
<?>
**এই নিবন্ধে আধ্বব চিহ্ন রয়েছে।** সঠিক রেন্ডারিং সমর্থন ছাড়া, আপনি হয়ত ইউনিকোড অক্ষর-এর বদলে জিজ্ঞাসা চিহ্ন, বাক্স বা অন্য কোনো চিহ্ন দেখবেন।

**এই নিবন্ধে ইন্ডিক পাঠ্য রয়েছে।** সঠিক রেন্ডারিং সমর্থন ছাড়া, আপনি হয়ত ইন্ডিক পাঠ্য-এর বদলে প্রশ্নবোধক চিহ্ন বা বাক্স, স্বরবর্ণের ভুল বা যুক্তাক্ষরের অনুপস্থিত দেখবেন।

**ঙ** হলো ভারতীয় আবুগিদার পঞ্চম ব্যঞ্জনবর্ণ। আধুনিক ভারতীয় লিপিগুলিতে এটি গুপ্ত বর্ণ -এর মধ্য দিয়ে ব্রাহ্মী বর্ণ ng থেকে এসেছে।

গণিতে ঙ (ङ)
-----------

### আর্যভট্টের ব্যবহার

ভারতীয় সংখ্যা প্রণালী সৃষ্টির পেছনে আর্যভট্টের দেবনাগরী অক্ষর সমূহকে প্রায় গ্রীকদের দ্বারা সংখ্যা লেখার মতো ব্যবহার করা হত। ङ’র বিভিন্ন রূপের মানসমূহ নিচে দেয়া হল:

* ङ [ŋə] = ৫ (५)
* ङि [ŋɪ] = ৫০০ (५००)
* ङु [ŋʊ] = ৫০,০০০ (५० ०००)
* ङृ [ŋri] = ৫,০০০,০০০ (५० ०० ०००)
* ङॢ [ŋlə] = ৫×১০৮ (५०८)
* ङे [ŋe] = ৫×১০১০ (५०१०)
* ङै [ŋɛː] = ৫×১০১২ (५०१२)
* ङो [ŋoː] = ৫×১০১৪ (५०१४)
* ङौ [ŋɔː] = ৫×১০১৬ (५०१६)

বাংলা ঙ
-------

মূল নিবন্ধ: ঙ
**ঙ** (আ-ধ্ব-ব: [ŋɔ])) হলো বাংলা বর্ণমালার পঞ্চম ব্যঞ্জনবর্ণ এবং ১৭তম বর্ণ। বাংলা ব্যঞ্জনবর্ণের সংখ্যা মোট ৩৯টি; তার মধ্যে পূর্ণমাত্রাযুক্ত ব্যঞ্জনবর্ণ ২৬টি, অর্ধমাত্রাযুক্ত ব্যঞ্জনবর্ণ ৭টি এবং মাত্রাবিহীন ব্যঞ্জনবর্ণ ৬টি। 'ঙ' হলো একটি মাত্রাবিহীন ব্যঞ্জনবর্ণ।

### বৈশিষ্ট্য

এটি একটি মাত্রাবিহীন ব্যঞ্জনধ্বনি। ২৫ টি স্পর্শধ্বনি বা বর্গীয় ধ্বনির একটি এবং ক-বর্গের অন্তর্গত ঘোষ পশ্চাত্তালুজাত নাসিক্য ধ্বনি।

### ব্যবহার

ঙ-র সঙ্গে স্বর যুক্ত না থাকলে ঙ এবং ং-এর ধ্বনি অভিন্ন এবং ঙ—স্থলে ং লেখা যায়। সন্ধিতে মূ-স্থানে ঙ-র পরিবর্তে ই লেখা বিধেয়। শব্দের আরম্ভে ঙ-র প্রয়োগ নেই।

তথ্যসূত্র
---------

1. ↑  Ifrah, Georges (২০০০)। *The Universal History of Numbers. From Prehistory to the Invention of the Computer* (ইংরেজি ভাষায়)। নিউ ইয়র্ক: John Wiley & Sons। পৃষ্ঠা 447–450। আইএসবিএন 0-471-39340-1।
**মলিন স্কোপ্স পেঁচা** (*Otus brucei*) হল **স্কোপ্স** পরিবারের অন্তর্ভুক্ত একটি প্রজাতি। এদের প্রধান বিস্তার হল মধ্য-পূর্ব এশিয়া থেকে পশ্চিম ও মধ্য এশিয়া। মাঝে মাঝে এদের **বিলেখিত স্কোপ্স পেঁচা** বলা হয়ে থাকে।

বর্ণনা
------

মলিন স্কোপ্স পেঁচা হল ছোট কানযুক্ত একধরনের পেঁচা যারা প্রধানত ইউরেশীয় স্কোপ্স পেঁচা দের মতোন দেখতে মনে হয় প্রথম আবির্ভাবে। কিন্তু এদের গায়ের দাগ আরোও জটিল হয় এবং আরোও স্বতন্ত্র দাগ দেখতে পয়া যায় যা এদেরকে অন্যান্য প্রজাতিদের থেকে ভিন্ন করে রাখে।

বিতরণ ও বাসস্থান
----------------

এদের প্রধান বিস্তার হল মধ্য-পূর্ব এশিয়া থেকে পশ্চিম ও মধ্য এশিয়া। যদিও কিছু সংখ্যক শীতকালে আরব, পাকিস্তান, মিশর প্রভৃতি দেশে পরিযান করে। এটা গাছ এবং ঝোপঝাড়ের সঙ্গে আধা-উন্মুক্ত দেশে অধিষ্ঠান করে।

ব্যবহার
-------

### আহার

এরা প্রধানত কীট, টিকটিকি, মাকড়শা এবং ছোটো প্রাণী খেয়ে বেচে থাকে। এরা কিছু কিছু সময়ে দিনের বেলায় শিকার ধরে এবং এরা বাদুড়, পোকামাকড়দের পাখনায় করে নিয়ে যায় শিকার করবার পরে।

### বাসা বাঁধা

এপ্রিল ও জুন মাস হল এদের প্রজননের সময়। এরা প্রধানত ৪ থেকে ৬ টি ডিম পাড়ে গাছ গহ্বরে, যেমন কাঠঠোকরার গর্তে। ডিম থেকে বাচ্চা হলে মোটামুটি ২৭ দিন সময় লাগে। তরুণরা ৩০ দিনের মাথায় পালকযুক্ত হয়।

### ডাক

মলিন স্কোপ্স পেঁচারা গুরুগম্ভীর আস্তে, ফাঁপা, ঘুঘু পাখির মতোন আওয়াজ করে।

*Otus brucei*

তথ্যসূত্র
---------

1. ↑  BirdLife International (২০১২)। "*Otus brucei*"। *বিপদগ্রস্ত প্রজাতির আইইউসিএন লাল তালিকা। সংস্করণ 2013.2*। প্রকৃতি সংরক্ষণের জন্য আন্তর্জাতিক ইউনিয়ন। সংগ্রহের তারিখ ২৬ নভেম্বর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Birdlife International - Species Factsheet: Otus brucei"। ৪ জানুয়ারি ২০০৯ তারিখে মূল থেকে আর্কাইভ করা। সংগ্রহের তারিখ ২০ এপ্রিল ২০১৪।
3. ↑  "Striated Scops Owl"। ১৩ মে ২০০৭ তারিখে মূল থেকে আর্কাইভ করা। সংগ্রহের তারিখ ২০ এপ্রিল ২০১৪।
**চন্দ্রদ্বীপ** বাংলাদেশের বরিশাল জেলার একটি ছোট অঞ্চল। এটি একসময় বরিশালের প্রাচীন ও মধ্যযুগীয় নাম ছিল।

ইতিহাস
------

চন্দ্রদ্বীপের ইতিহাস প্রাক-পাল যুগে ফিরে যায়।

চন্দ্রদ্বীপ পরপর মৌর্য, গুপ্ত এবং পালদের দ্বারা শাসিত হয়েছিল। খ্রিস্টীয় ১০ শতকের শেষের দিকে, চন্দ্র রাজবংশ এই অঞ্চলটিকে একটি "স্বতন্ত্র রাজনৈতিক পরিচয়" দিয়েছিল।

চন্দ্ররা দেববংশের উত্তরাধিকারী হন। সংক্ষিপ্ত সময়ের বিভ্রান্তির পর, দেব রাজবংশ এই অঞ্চল দখল করে এবং কচুয়ায় তাদের রাজধানী স্থাপন করে। বসু ও মিত্র মজুমদার পরিবার তাদের অনুসরণ করেছিল। পরবর্তী শাসনামলে চন্দ্রদ্বীপ নিলাম করা হয়।

খ্রিস্টীয় ১৮ শতক পর্যন্ত চন্দ্রদ্বীপের হিন্দু শাসকরা স্বাধীন ছিল। এর পরে এই রাজ্যটি জমিদারিতে পরিণত হয়, অন্যদিকে চন্দ্রদ্বীপের বৃহত্তর অংশের নাম হয় বাকেরগঞ্জ নামে একজন মুসলিম অভিযাত্রী বাকর খানের নামে।

চন্দ্রদ্বীপ ছিল হিন্দু রাজ্যগুলির মধ্যে একটি যা মুসলিম আক্রমণ ও বিজয় থেকে বেঁচে গিয়েছিল। শক্তিশালী নদী ও খালের উপস্থিতি মুসলমানদের এই অঞ্চল জয় করতে বাধা দেয়। এটি কায়স্থ শাসকদের অধীনে তার স্বাধীনতা বজায় রেখেছিল।

কন্দর্পনারায়ণ রায়ের সময়ে এই রাজ্যের সমৃদ্ধি শীর্ষে পৌঁছেছিল। অনেক চীনা এবং ইউরোপীয় পর্যটক এই রাজ্য সম্পর্কে আকর্ষণীয় বিবরণ রেখে গেছেন। প্রাচীনতম চীনা বিবরণগুলি এই অঞ্চলটিকে "হিন্দু-বৌদ্ধ-তান্ত্রিক দেবতা তারার উপাসনার জন্য একটি বিখ্যাত স্থান" হিসাবে বর্ণনা করে "তারা মন্দিরটি সমুদ্রতীরের কাছে অবস্থিত ছিল। এটি সমুদ্র থেকে দৃশ্যমান ছিল। ষষ্ঠ শতাব্দীর বিখ্যাত ব্যাকরণবিদ চন্দ্রগোমিন এই স্থান থেকে তারার উপর তাঁর স্তোত্র রচনা করেছিলেন। ১০১৫ খ্রিস্টাব্দের একটি পাণ্ডুলিপিতে তারা-মন্দিরের সাথে চন্দ্রদ্বীপ অঞ্চলের উল্লেখ করা হয়েছে। চন্দ্র রাজাদের আমলে সেখানে ছিল।

মুঘল আমলে এই অঞ্চল বাকলা-চন্দ্রদ্বীপ নামে পরিচিত হয়।

রবীন্দ্রনাথ ঠাকুর চন্দ্রদ্বীপের বসু *মহারানীকে* নিয়ে একটি বিখ্যাত বই বউ ঠাকুরনির হাট লিখেছিলেন যা পরে বউ ঠাকুরনির হাট নামে চিত্রায়িত হয়েছিল।

ভূগোল
-----

এই অঞ্চলটি "ধান, নদী ও খাল" এর জন্য বিখ্যাত ছিল।

আরও দেখুন
---------

* কীর্তিনারায়ণ বসু, চন্দ্রদ্বীপের পঞ্চম রাজা এবং কেওড়ার মুসলিম বাকলাই খান্দানের প্রতিষ্ঠাতা
* নেয়ামত খাঁ, চন্দ্রদ্বীপ রাজ্যের একজন উজির
* হায়াত মাহমুদ, চন্দ্রদ্বীপ রাজ্যের একজন সেনাপতি
* ছবি খাঁ, বাকলার মোগল ফৌজদার

তথ্যসূত্র
---------

1. ↑  Aksadul Alam (২০১২)। "চন্দ্রদ্বীপ"। *বাংলাপিডিয়া: বাংলাদেশের জাতীয় বিশ্বকোষ* (দ্বিতীয় সংস্করণ)। এশিয়াটিক সোসাইটি অফ বাংলাদেশ।
**ঘোষ দন্তমূলীয় কম্পনজাতধ্বনি** হল কিছু কথ্য ভাষায় ব্যবহৃত এক ধরনের ব্যঞ্জনধ্বনি। আন্তর্জাতিক ধ্বনিমূলক বর্ণমালার প্রতীক যা দন্ত্য, দন্তমূলীয় ও অগ্রদন্তমূলীয় কম্পনজাত ব্যঞ্জনধ্বনিগুলিকে প্রতিনিধিত্ব করে তা হল ⟨র⟩, এবং সমতুল্য এক্স-সাম্পা চিহ্ন হল `r`। এটিকে সাধারণত কম্পনজাত ⟨র⟩ বলা হয়। প্রায়শই, ⟨r⟩ ইংরেজি এবং জার্মানির মতো ভাষার ধ্বনিমূলক প্রতিলিপিতে (বিশেষ করে অভিধানে পাওয়া যায়) ব্যবহার করা হয় যেগুলির মধ্যে রটিক ব্যঞ্জনবর্ণ আছে যা দন্তমূলীয় কম্পনজাত ব্যঞ্জন নয়। এটি আংশিকভাবে টাইপসেটিং সহজ করার জন্য এবং আংশিকভাবে কারণ ⟨r⟩ হল এই ধরনের ভাষার শব্দপ্রকরণে ব্যবহৃত অক্ষর।

অনেক ইন্দো-ইউরোপীয় ভাষায়, চাপহীন অবস্থানে কম্পনজাত প্রায়ই একক কম্পনে হ্রাস পেতে পারে। ইতালীয় ভাষায়, সাধারণ কম্পনজাত সাধারণত শুধুমাত্র এক বা দুটি কম্পন প্রদর্শন করে, যখন জেমিনেট কম্পন তিনটি বা তার বেশি থাকে। যেসব ভাষায় কম্পনজাত সবসময় একাধিক কম্পন থাকে সেগুলির মধ্যে রয়েছে আলবেনীয়, স্পেনীয়, সাইপ্রীয় গ্রীক এবং বেশ কিছু আর্মেনীয় ও পর্তুগিজ উপভাষা।[]

অ্যানকিলোগ্লোসিয়া-তে আক্রান্ত ব্যক্তিদের জিহ্বার সীমিত গতিশীলতার কারণে শব্দ উচ্চারণ করা খুব কঠিন হতে পারে।

ঘোষ দন্তমূলীয় কম্পনজাত
-----------------------

তথ্যসূত্র
---------

1. ↑  টেমপ্লেট:SOWL
2. ↑  Chaubal & Dixit (2011), pp. 270–272.
3. ↑  Mayo Clinic (2012).
**দেশি কালো ভ্রমর** (ইংরেজি: Indian Bhanvra বা violet carpenter bee বা *Xylocopa violacea*) হচ্ছে সাধারণ কার্পেন্টার মৌমাছির একটি ইউরোপীয় প্রজাতি এবং ইউরোপের বৃহত্তম মৌমাছিগুলোর একটি। *Xylocopa*, গণের অধিকাংশ প্রজাতিগুলোর মতোই এরা মরা কাঠে বাসা বাঁধে।

দেশি কালো ভ্রমর দেখতে খুবই সুন্দর যার ডানাগুলো ঘণ ময়ূরী নীল, আমরা প্রায়শ যার উপমা দিয়ে থাকি ভ্রমর কালো চোখের সাথে। এসব ভ্রমর-পুরুষ এলাকার রক্ষনাবেক্ষন করে, আস্তানার আশেপাশে কোনো প্রাণিকে দেখলেই তাকে প্রহরায় রাখতে চায়। মুখের ওপর, দেহের চারদিকে সশব্দে উড়তে থাকে, এমন কি গায়েও বসতে পারে, কিন্তু হুল ফোটায় না। ছেলেদের অবশ্য হুল থাকে না, হুল থাকে মেয়ে-ভ্রমরের। কিন্তু ভ্রমরীও বাসাবাড়ি আর মধু-পরাগ আহরণ নিয়ে এতো ব্যস্ত থাকে যে কারো প্রতি দৃকপাত করার সময় তাদের থাকে না। তবে বেশি উত্ত্যক্ত করলে হুল তো ফোটাতেই পারে, কিন্তু তার নজীর মৌমাছির চেয়ে অনেক কম।

দেশি কালো ভ্রমর লালন করা মৌমাছি পালার মতো অতোটা সহজ নয়। ভ্রমর বাস করে নরম কাঠের ভেতরে, যার বেশিরভাগ মরা কাঠ কিন্তু পচা কাঠ নয়। আমাদের দেশে জাম, কণকচূড়া, শালগজারি গাছে ভ্রমরের বাসা দেখা যায়। মেটিং-এর পরে ডিম পাড়ার সময় হলে মেয়ে-ভ্রমর গাছের গায়ে গর্ত করে এক-দেড় ইঞ্চি ভেতরে ঢোকে তারপর বাঁয়ে ডানে কাঠের আঁশ বরাবর কয়েকটি প্রকোষ্ঠ তৈরি করে যেগুলো বেড়া দেয় পাতলা কাঠের টুকরো দিয়ে। এর ভেতরে পরাগরেণু আর একটু মধু রেখে ডিম পাড়ে, তারপর বন্ধ করে দেয় সেগুলো। বাচ্চারা বড় হলে বেরিয়ে আসে গ্রীষ্মের শেষে। অনেক ক্ষেত্রে ভ্রমরীর মেয়ে আর বোনও একই নিবাসে থেকে যায়, কিন্তু পরিবারের সদস্য সংখ্যা নগন্যই থাকে। এরা স্বতন্ত্র, যুথবদ্ধ সামাজিক নয়, কিন্তু মানুষের সমাজের জন্য অপূরণীয় কাজ করে। এরা স্পন্দন-পরাগায়নের মাধ্যমে ফুলের বংশবিস্তারে সহায়তা করে।

* ছেলে ইউরোপীয় কার্পেন্টার ভ্রমরছেলে ইউরোপীয় কার্পেন্টার ভ্রমর
* In Dubai Desert Conservation Reserve, United Arab EmiratesIn Dubai Desert Conservation Reserve, United Arab Emirates

তথ্যসূত্র
---------

1. ↑  McCarthy, Michael (২০০৭), "Honey monster: watch out for the violet carpenter bee", *The Independent* উদ্ধৃতি টেমপ্লেট ইংরেজি প্যারামিটার ব্যবহার করেছে (link)
নায়েক **ভবানী দত্ত জোশী**, অশোক চক্র ছিলেন একজন ভারতীয় সেনার সৈনিক, তিনি ভারতের সর্বোচ্চ শান্তিকালীন সামরিক পুরস্কার অশোক চক্র অপারেশন ব্লু স্টারে তাঁঁর কর্মের জন্য মরণোত্তর ভাবে লাভ করেন ।

জীবনের প্রথমার্ধ
----------------

নায়েক ভবানী দত্ত জোশীর জন্ম ১৯৫২ সালের ১৫ জুলাই উত্তরাখণ্ডের গাড়ওয়াল জেলার চামোলির চেপ্রুন গ্রামে। তাঁর বাবা, শ্রী খায়ালি দত্ত জোশী ছিলেন গ্রামের এক ছোট কৃষক। এন কে ভবানী দত্ত জোশীর প্রাথমিক শিক্ষা ছিল গ্রামে নিজেই।

সামরিক পেশা
-----------

১৯৭০ সালের ১৪ জুলাই তিনি গাড়ওয়াল রাইফেলস- এ ভর্তি হন। গাড়ওয়াল রাইফেলস রেজিমেন্টাল সেন্টার, ল্যানসডাউনে প্রশিক্ষণ শেষে, তিনি ২৭ শে জুন ১৯৭১ সালে ৫ ম গড়ওয়াল রাইফেলস-এ নিয়োজিত হন ।

অপারেশন ব্লু স্টার
------------------

১৯৭১-এর ভারত-পাকিস্তান যুদ্ধের সময় তাঁর ব্যাটালিয়নটি পূর্ব সেক্টরে মোতায়েন করা হলে নায়েক ভবানী দত্ত জোশির প্রথম লড়াই হয়। পরে তিনি ৯ ম গাড়ওয়াল রাইফেলসে পোস্ট পেয়েছিলেন। ১৯৮৪ সালের ৫/৬ জুন রাতে অপারেশন 'ব্লু স্টার' চলাকালীন এন কে জোশির সংস্থাকে একটি ভবনের একটি গুরুত্বপূর্ণ কাজ দেওয়া হয়েছিল। বিল্ডিং কমপ্লেক্সটি খালিস্তানী জঙ্গিদের দ্বারা শক্তিশালী করা হয়েছিল এবং এর গেটটি ব্যারিকেড করা হয়েছিল। গেটটি ভেঙে যাওয়ার সাথে সাথে জোশির প্লাটুনটি প্রচণ্ড ফায়ারে জড়িয়ে পড়ে। জঙ্গিদের অধীনে থাকা ঝড়ের পদে তাঁর কমান্ডিং অফিসারের নির্দেশে জোশী তার প্লাটুনের আরও বেশ কয়েকজন সদস্যের সাথে স্বেচ্ছাসেবীর কাজ করেছিলেন। জোশী এই অভিযানে তার বিভাগকে নেতৃত্ব দিয়েছিলেন, এক জঙ্গিকে তার কার্বাইন দিয়ে হত্যা করেছিল এবং আরেকজনকে বেয়নেটে হত্যা করে এবং আক্রমণে আহত হওয়া সত্ত্বেও তাঁর প্লাটুনের উদ্দেশ্য পথ পরিষ্কার করে দেন। তিনি একটি তৃতীয় জঙ্গিকে আক্রমণ করেছিলেন যে একটি কভারের পেছন থেকে গুলি চালাচ্ছিল তবে প্রক্রিয়াধীন অবস্থায় তিনি মারাত্মক আহত হন। তার ক্রিয়াগুলির কারণে তার সংস্থা সফলভাবে এর উদ্দেশ্যটি লাভ করেছিল। জোশী তাঁর বীরত্বের কর্মের জন্য সর্বোচ্চ শান্তিকালীন খেতাবের পুরস্কার, অশোক চক্র, মরনোত্তর ভাবে লাভ করেন।

তথ্যসূত্র
---------

1. ↑   › profile Web results Naik Bhawani Datt Joshi AC | Honourpoint https://www.honourpoint.in › profile Web results Naik Bhawani Datt Joshi AC | Honourpoint `|ইউআরএল=` এর মান পরীক্ষা করুন (সাহায্য)।  `|শিরোনাম=` অনুপস্থিত বা খালি (সাহায্য)
**বাদামতাম চা বাগান** ভারতের পূর্বপ্রান্তে অবস্থিত পশ্চিমবঙ্গ রাজ্যের দার্জিলিং জেলার অন্তর্গত একটি জনগণনা নগর৷ এটি সিক্কিম সীমান্তে অবস্থিত৷

ভূগোল
-----

বাদামতাম চা বাগান জনগণনা নগরটি দার্জিলিং জেলার দার্জিলিং-পুলবাজার ব্লকের অন্তর্ভুক্ত৷ এটি রঙ্গীত নদীর তীরে অবস্থিত৷ শহরটি পুলবাজার থানার অন্তর্গত৷ চা বাগানের মধ্যে একটি বুদ্ধমূর্তি ও উদ্যান রয়েছে৷

জনতত্ত্ব
--------

২০১১ খ্রিষ্টাব্দের ভারতের জনগণনা অনুসারে বাদামতাম চি বাগান জনগণনা নগরের জনসংখ্যা ৬১০২ জন, যার মধ্যে ২৯৮৭ জন পুরুষ ও ৩১১৮ জন নারী৷ প্রতি হাজার পুরুষে ১০৪৪ জন নারী৷ ৬ বছর অনুর্দ্ধ ৫২০ জন শিশু, যা সমগ্র জনসংখ্যার ৮.৫২ %৷ ৬ বছরোর্দ্ধ জনসংখ্যার ৮১.২৬% অর্থাৎ ৪৫৩৬ জন সাক্ষর৷

ভাষা ও ধর্ম
-----------

### ভাষা



বাদামতাম চা বাগানের ভাষাসমূহ- ২০১১ .

  **নেপালী** (৯৯.২৫%)  **হিন্দী** (০.৫১%)  অন্যান্য (০.২৪%)

### ধর্ম






বাদামতাম চা বাগানের বিভিন্ন ধর্মাবলম্বী- ২০১১

  হিন্দুধর্ম (৭৫.৭১%)  ইসলাম (০.১৬%)  খ্রিস্টধর্ম (১২.২৪%)  শিখধর্ম (০.০৭%)  বৌদ্ধধর্ম (১১.৫১%)  জৈনধর্ম (০.১০%)  অন্যান্য (০.২১%)

জনগণনা নগরটিতে ৪৬২০ জন হিন্দু, ১০ জন মুসলিম, ৭৪৭ জন খ্রিস্টান, ৪ জন শিখ, ৭০২ জন বৌদ্ধ ও ৬ জন জৈন বাস করেন৷

পরিবহন
------

শহরটি পুলবাজার-জোড়থাং সড়ক ও মেল্লি নয়াবাজার সড়কের নিকট অবস্থিত৷ এছাড়া ৭১০ নং জাতীয় সড়কটিও নিকটস্থ৷ বাগডোগরা বিমানবন্দরটি শহরটির নিকটে অবস্থিত৷ শহরটি থেকে জেলাটির অন্যান্য বিভিন্ন শহরসহ শিলিগুড়ি, দার্জিলিং শহরও সড়কপথে যুক্ত৷ পাহাড়ি অঞ্চল হওয়াতে পরিবহন ব্যবস্থা ততটা উন্নত নয়৷ নিকটবর্তী রেলস্টেশনটি হলো দার্জিলিং রেলওয়ে স্টেশন৷

তথ্যসূত্র
---------

1. 1 2  "Fact and Figures"। *www.wb.gov.in*। সংগ্রহের তারিখ ১২ মার্চ ২০১৯।
2. ↑  "52nd REPORT OF THE COMMISSIONER FOR LINGUISTIC MINORITIES IN INDIA" (পিডিএফ)। *nclm.nic.in*। Ministry of Minority Affairs। পৃষ্ঠা 85। ২৫ মে ২০১৭ তারিখে মূল (পিডিএফ) থেকে আর্কাইভ করা। সংগ্রহের তারিখ ১২ মার্চ ২০১৯।
3. ↑
4. ↑
5. ↑  "DISTRIBUTION OF THE 22 SCHEDULED LANGUAGES-INDIA/STATES/UNION TERRITORIES - 2011 CENSUS" (পিডিএফ)। সংগ্রহের তারিখ ২৯ মার্চ ২০১৬।
হারদৌল কা বৈঠক স্মৃতিসৌধ ওড়ছা 
**দিনমান হারদৌল সিং** বা **লালা হারদৌল** হলেন ভারতের বুন্দেলখণ্ডের একজন হিন্দু লোক দেবতা। তিনি ছিলেন ওড়ছার রাজপুত্র এবং মহারাজা বীর সিং দেওয়ের পুত্র। হারদৌলের বড় ভাইয়ের নাম ঝুঝার সিং। হারদৌল ১৬৬৪ সালে জন্মগ্রহণ করেছিলেন এবং ১৬৮৮ সালে ২৪ বছর বয়সে মারা যান। বুন্দেলখণ্ডে হারদৌলের একটি মন্দির আছে, যেটি তীর্থযাত্রীদের জন্য একটি দর্শনীয় কেন্দ্র। স্থানীয় বিশ্বাস অনুসারে তিনি এখনও জীবিত আছেন এবং দেবতা জ্ঞানে তাঁকে পুজো করা হয়।

তাকে কখনও কখনও আলহা এবং মাহোবার উদালের ভাগ্নে হিসাবে মানা হয়। (আলহাখন্ড দেখুন), তবে আলহা এবং উদাল চান্দেলা শাসনের সময় বনফর ছিলেন, যেখানে লালা হারদৌল ছিলেন একজন বুন্দেলা।

লোককাহিনী
---------

স্থানীয় কিংবদন্তি বলে যে রাজপুত্র হারদৌলের বড় ভাই ঝুঝার সিং হারদৌলের ওপর অসন্তুষ্ট ছিলেন, তিনি সন্দেহ করেছিলেন তাঁর স্ত্রী এবং হারদৌলের মধ্যে অবৈধ বিবাহ বহির্ভূত সম্পর্ক আছে। তিনি স্ত্রীকে নিজের নির্দোষিতা প্রমান করার জন্য পরীক্ষা দিতে বলেছিলেন, তিনি আদেশ দিয়েছিলেন হারদৌলকে বিষ খাওয়াতে হবে। হারদৌল স্বেচ্ছায় সেই বিষ গ্রহণ করেছিলেন। এখানেই গল্প শেষ হয়নি। পরে যখন ঝুঝারের ভাগ্নির বিবাহ হওয়ার কথা হল, তাঁর বোন তাঁকে অনুরোধ করেছিলেন মেয়ের বিয়েতে সাহায্য করার জন্য। ঝুঝার সিং ব্যঙ্গাত্মকভাবে তাঁকে বলেন মৃত হারদৌলের সাহায্য চাইতে। মৃত রাজকুমার দৃশ্যত বিবাহে উপস্থিত ছিলেন এবং অতিথিদের পরিবেশনও করেছিলেন।

এখনও স্থানীয় লোকরা বিশ্বাস করে যে হারদৌল যে বিয়েতে আমন্ত্রিত হন তাতে তিনি যোগ দেন এবং লোকেরা তাঁর আশীর্বাদ পাওয়ার জন্য তাঁকে নিমন্ত্রণ করে একটি আমন্ত্রণ পত্র রেখে যায়।

জনপ্রিয় সংস্কৃতিতে
-------------------

লালা হারদৌলের উপকথা স্থানীয়ভাবে জনপ্রিয় এবং বুন্দেলখণ্ডে পথনাটক হিসাবে এই ঘটনা পরিবেশিত হয়। ২০১২ সালের একটি ভারতীয় ঐতিহাসিক নাট্য চলচ্চিত্র হল *চুন্দরি ওঢ়সি মাহরো বীর* (*লালা হারদৌল* নামেও মুক্তিপ্রাপ্ত)। এটি হারদৌলের লোককাহিনীর উপর ভিত্তি করে নির্মিত। এটি পরিচালনা করেছেন নিশান্ত ভরদ্বাজ এবং প্রযোজনা করেছেন কেয়ার সাঙ্গরি। এতে হরদৌলের চরিত্রে শচীন্দ্র চৌবে, পদ্মাবতীর চরিত্রে (রাণী ও ঝুঝার সিং-এর স্ত্রী) দিব্যাঙ্কা ত্রিপাঠি এবং রাজা ঝুঝার সিং চরিত্রে দেবেন্দ্র ভগত অভিনয় করেছেন।

আরও দেখুন
---------

* জাহাঙ্গীর মহল
* চতুর্ভুজ মন্দির
* রাম রাজা মন্দির
* প্রবীণ রায় মহল
* কেশবদাস
* আনারকলি
* লক্ষ্মীবাঈ

তথ্যসূত্র
---------

1. 1 2  Sharma, Rita; Sharma, Vijai (২০০৬)। *Forts of Bundelkhand*। আইএসবিএন 9788129107213।
2. ↑  "Dinman Hardoul Singh"। সংগ্রহের তারিখ ২২ ফেব্রুয়ারি ২০২২।
3. ↑  Sharath, Lakshmi (২০১১-১২-১৬)। "The dead prince who is still alive"। *The Hindu* (ইংরেজি ভাষায়)। আইএসএসএন 0971-751X। সংগ্রহের তারিখ ২০১৭-১১-১২।
4. 1 2  "Lala Hardaul"। Cair Saangri। জুলাই ১৯, ২০১২।
**ড. ফরিদা আহমেদ সিদ্দিকি** (আনু. ১৯৭৩ - আগস্ট ২০১৩) ছিলেন একজন পাকিস্তানি ধর্মীয় পণ্ডিত। তিনি পাকিস্তানের জাতীয় সংসদ সদস্যও ছিলেন।

জন্ম ও শিক্ষাজীবন
-----------------

ফরিদা সিদ্দিকি ভারতের মিরাট শহরে জন্মগ্রহণ করেছিলেন। তিনি ১৯৫৮ সালে করাচি বিশ্ববিদ্যালয় থেকে স্নাতকোত্তর ডিগ্রি অর্জন করেছিলেন। পাকিস্তানি ইসলামি পণ্ডিত, অতীন্দ্রিয়বাদী, পুর্নজাগরণবাদী ও রাজনীতিবিদ মাওলানা শাহ আহমদ নুরানি ছিলেন তাঁর বড় ভাই।

কর্মজীবন
--------

তিনি উইমেন ইসলামিক মিশনের প্রতিষ্ঠাতা সভাপতি এবং আঞ্জুমান-ই-তাবলীগ-ই-ইসলাম এবং ইসলামিক কল্যাণে মিশনের সদস্য ছিলেন। তিনি বেশ কয়েকটি ধর্মীয় গ্রন্থও রচনা করেছিলেন। তিনি পাকিস্তানের জাতীয় পরিষদের প্রাক্তন সদস্য এবং মৃত্যুর পূর্বে তিনি ইসলামী আদর্শ পরিষদের একমাত্র কার্যরত নারী ছিলেন।

মৃত্যু
------

২০১৩ সালের আগস্টে দীর্ঘ অসুস্থতার পরে তিনি করাচির একটি বেসরকারি হাসপাতালে মারা গিয়েছিলেন। তিনি দুইটি ছেলে ও একটি মেয়ে রেখে গিয়েছেন।

তথ্যসূত্র
---------

1. 1 2 3 4  "The Council in question | Special Report | thenews.com.pk"। *www.thenews.com.pk* (ইংরেজি ভাষায়)। সংগ্রহের তারিখ ২০২০-১২-০৭।
2. 1 2  Newspaper, From the (২০১৩-০৮-০৮)। "Noorani's sister dies"। *DAWN.COM* (ইংরেজি ভাষায়)। সংগ্রহের তারিখ ২০২০-১২-০৭।
3. ↑  "Sister of Maulana Noorani dies – Business Recorder" (ইংরেজি ভাষায়)। সংগ্রহের তারিখ ২০২০-১২-০৭।
**দেশি কই** (বৈজ্ঞানিক নাম: *Anabas testudineus*) (ইংরেজি: **Climbing perch**) হচ্ছে **Anabantidae** পরিবারের *Anabas* গণের একটি স্বাদুপানির মাছ।

বর্ণনা
------

দেশি কই বেশ জনপ্রিয় একটি প্রজাতি। বাঙালিসহ অনেক দেশের মানুষের খাবারের তালিকায় আছে এই মাছ। এই মাছ লম্বায় ২৫ সেমি হয়। মাঝারি আকারের আইশ দ্বারা আবৃত দেহ। পাখনার রং হালকা হলদেটে। পানি ছাড়া এই প্রজাতিটি ৬ থেকে ১০ ঘণ্টা জীবিত থাকে।

বিস্তৃতি
--------

এই মাছ বাংলাদেশ, ভারত, চীন, ইন্দোনেশিয়া, শ্রীলঙ্কা, থাইল্যান্ড, মালয়েশিয়া, পলিনেশিয়া, পাকিস্তান প্রভৃতি অঞ্চল পর্যন্ত বিস্তৃত।

বাংলাদেশে বর্তমান অবস্থা এবং সংরক্ষণ
------------------------------------

আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও হুমকির সম্মুখীন নয়। এই মাছটি অধিক দূষিত জলজ পরিবেশে টিকে থাকতে সক্ষম এবং বায়ু থেকে শ্বাস নেয় বলে এদেশীয় বাস্তুতন্ত্রে এখনও ঠিকে আছে। জলাশয় সেচ বা শুকিয়ে মাছ আহরণ করার কারণে এ মাছ হুমকির সম্মুখীন।

মন্তব্য
-------

পরিণত মাছের দৈর্ঘ্য ১০ সেমি। এই মাছ বাসা তৈরি করে না। মাছটি তার ডিমের কোন যত্ন নেয় না, ডিম দেওয়ার পড়ে তা পানির উপরে ভাসতে থাকে। ডিম ফুটে বাচ্চা বের হতে প্রায় ২৪ থেকে ৪৮ ঘণ্টা সময় লাগে। পরিণত মাছের দেহ অধিকতর গাঢ় বর্ণের এবং পায়ুপাখনাও তুলনামূলকভাবে বড় হয়ে থাকে।

চিত্রশালা
---------

* 
*

আরও দেখুন
---------

* বাংলাদেশের মাছের তালিকা
* বাংলাদেশের সংরক্ষিত মাছের তালিকা
* বাংলাদেশের স্বাদুপানির মাছের তালিকা

তথ্যসূত্র
---------

1. ↑  Hughes, G. M.; B. N. Singh (১৯৭০)। "Respiration in an Air-Breathing Fish, the Climbing Perch Anabas Testudineus Bloch"। *Journal of Experimental Biology*। **53**: 265–280। সংগ্রহের তারিখ ১৭ জুন ২০২০।
2. ↑  সাহা, বিমল কান্তি (অক্টোবর ২০০৯)। "স্বাদুপানির মাছ"। আহমেদ, জিয়া উদ্দিন; আবু তৈয়ব, আবু আহমদ; হুমায়ুন কবির, সৈয়দ মোহাম্মদ; আহমাদ, মোনাওয়ার। *বাংলাদেশ উদ্ভিদ ও প্রাণী জ্ঞানকোষ*। **২৩** (১ সংস্করণ)। ঢাকা: বাংলাদেশ এশিয়াটিক সোসাইটি। পৃষ্ঠা ২৭৭–২৭৮। আইএসবিএন 984-30000-0286-0 `|আইএসবিএন=` এর মান পরীক্ষা করুন: invalid prefix (সাহায্য)।
Evening View of Bongaigaon
**নিম্ন আসাম** বা *লোয়ার আসাম* বা লামার আসাম (এছাড়াও পশ্চিম আসাম, প্রাগজ্যোতিষ, কামরূপ ) (অসমীয়া:  পশিম / নামনি অসম), *কামরূপ* (প্রাচীন, মধ্যযুগীয় এবং পূর্ব উপনিবেশিক সময়ে); হল আসামের একটি প্রশাসনিক বিভাগ, একটি কমিশনারের অধিক্ষেত্রের অধীনে কামরূপ ও গোলপাড়া অঞ্চলের অন্তর্গত, এর সদর গুয়াহাটিতে অবস্থান করছে। ব্রহ্মপুত্র নদের নিম্ন উপত্যকায় বা সমগ্র পশ্চিম ব্রহ্মপুত্র উপত্যকা এই অঞ্চলের অন্তর্গত। 

"লোয়ার আসাম" শব্দটি প্রায়ই অঞ্চলটি উল্লেখ করার জন্য জনপ্রিয় ব্যবহার সত্ত্বেও একটি অপব্যাখ্যাকারী। স্থানীয়রা পশ্চিম আসাম অঞ্চলের সঠিকভাবে সংজ্ঞায়িত করা এবং এটি লোয়ার আসাম বিভাগ থেকে পৃথক করার জন্য প্রায়শই ব্যবহৃত হয়।

১৮৩৩ সালে লোয়ার আসাম পাঁচটি প্রাথমিক ব্রিটিশ জেলার আনুষ্ঠানিক নির্মাণ করা হয় , যা ছিল ধনশিরি নদীর পশ্চিমের এলাকা , ১৮৩৬ সালে ছয়টি পরগনা কামরূপকে একক জেলায় পরিণত হয়। 

এক সময় কামরূপ একটি শক্তিশালী রাষ্ট্র (৩য়-১২শ খ্রিষ্টাব্দ),ছিল যার রাজধানী প্রাগজ্যোতিষপুর (গুয়াহাটি) এবং দুর্জয় (উত্তর গুয়াহাটি) থেকে বর্মন এবং পাল রাজবংশ দ্বারা শাসিত। আজ গুয়াহাটি উত্তর-পূর্ব ভারতের সর্ববৃহৎ শহর, অসম রাজ্যের রাজধানী দিসপুর, শহরের মধ্যে অবস্থিত।

তথ্যসূত্র
---------

1. ↑  "[The] territory from Biswanath to Goalpara—was known as Western Assam; but another name—Lower Assam—gradually came into use." (Banerjee 1992, পৃ. 9)
2. ↑  "By 1836 the districts assumed names which became familiar in later years: Goalpara, Kamrup, Darrang and Nagaon." (Banerjee 1992, পৃ. 53–54)
জাল থেকে কাছিম বের হয়ে যাচ্ছে
Loggerhead কাছিমটি জালের মধ্যে অবস্থান করছে
Loggerhead যন্ত্রটির সাহায্যে বের হয়ে যাচ্ছে
সামুদ্রিক কাছিম বের করার একটি যন্ত্র বসানো হয়েছে
**TED** হলো একটি বিশেষ যন্ত্র ,যা সমুদ্রে বাণিজ্যিক মাছ ধরার জলযানে জালের সাহায্যে স্থাপন করা হয় যাতে কোনো কচ্ছপ জালে ঢুকে গেলে বা আটকা পড়লে সহজে বের হতে পারে।

চিংড়ি মাছ ধরার জাহাজের নীচে ট্রলিং ব্যবহার করে হলে সামুদ্রিক কচ্ছপ ধরা যেতে পারে। চিংড়ি ধরার জন্য, একটি সূক্ষ্ম ট্রল জালের প্রয়োজন হয়। তবে এর ফলে প্রচুর পরিমাণে অন্যান্য সামুদ্রিক জীবগুলিও বাইক্যাচ হিসাবে ধরা পড়তে পারে। যখন একটি কচ্ছপ একটি ট্রল জালে ধরা পড়ে বা আটকে যায়, তখন এটি আটকে যায় এবং পৃষ্ঠে ফিরে আসতে অক্ষম হয়। যেহেতু সামুদ্রিক কচ্ছপ ফুসফুসের সাহায্যে শ্বাসপ্রশ্বাস চালায়,তাই তারা শেষ পর্যন্ত ডুবে যায়।

তথ্যসূত্র
---------

1. ↑  Jenkins, Lekelia (২০১২-০১-০১)। "Reducing sea turtle bycatch in trawl nets: A history of NMFS turtle excluder device (TED) research"। *Marine Fisheries Review*। **74**: 26–44। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Wolfe, Wes। "Feds pressured on turtle device rule"। *The Brunswick News*। সংগ্রহের তারিখ ২০১৮-০৮-২৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
লায়ন এয়ার-এর এমডি-৮৩ জয়পুরার সেনানি বিমানবন্দরে।
বাটভিয়া এয়ার-এর বি ৭৩৭-২০০ জয়পুরার সেনানি বিমানবন্দরে।
সেনানি বিমানবন্দরের টার্মিনাল এলাকা
**সেনানি আন্তর্জাতিক বিমানবন্দর** (ইন্দোনেশিয়া: সেনানি আন্তর্জাতিক বিমানবন্দর) (আইএটিএ: ডিজেজে, আইসিএও: ওয়াজেজ)) নিউ গিনি দ্বীপে অবস্থিত ইন্দোনেশিয়ার পাপুয়া প্রদেশের রাজধানী জয়পুরা শহরের একটি বিমানবন্দর। এটি জয়পুরার শহর থেকে প্রায় ৪০ কিলোমিটার দূরে সেনানি জেলার শহরে অবস্থিত; নামটি 'সেনানি' নামে একটি হ্রদ থেকে নেওয়া হয়েছে। এটি ইন্দোনেশিয়ার পূর্বাঞ্চলীয় বিমানবন্দর। বিমানবন্দরটি পাপুয়া প্রদেশের বৃহত্তম বিমানবন্দর এবং পাপুয়া প্রদেশের গ্রামীণ এলাকার প্রধান বিমানবন্দর। পূর্বে এটি একটি প্রথম শ্রেণীর বিশেষ বিমানবন্দর ছিল।

ইতিহাস
------

সেনানি বিমানবন্দর হোল্যান্ডিয়া'র (বর্তমানে জয়পুরা) বড় মার্কিন সুবিধাগুলোর একটি অংশ ছিল, যা দ্বিতীয় বিশ্বযুদ্ধের সময় জাপান থেকে ২২ এপ্রিল ১৯৪৪ সালে মার্কিন উভচর টাস্ক ফোর্স *অপারেশন রেকলেস* নামক কোড নামের অভিযান দ্বারা মুক্ত করেছিল।

এ অঞ্চলটি ১৯৪২ সালের এপ্রিল মাসে জাপানিরা দখল করে নেয় এবং ১০ অক্টোবর ১৯৪৩ সালের মধ্যে জাপানিরা দুটি রানওয়ে দিয়ে একটি বড় বিমানবন্দর চত্বর নির্মাণ করে: ৪,৫০০ ফুট পশ্চিমাঞ্চলীয় রানওয়ে এবং দক্ষিণ রানওয়ে ছিল ৬,২০০ ফুট x ৩৪০ ফুট। পশ্চিমে ২৪টি বৃহত্তর বোমারু বিমান রাখার স্থান ছিল এবং বিমানক্ষেত্রের পূর্বের অতিরিক্ত ২৭ বোমারু বিমান রাখার স্থান ছিল। এছাড়া দুটি রানওয়ে ট্যাক্সিওয়ে দ্বারা সংযুক্ত। বিমানের সুরক্ষার জন্য ৪টি হালকা বন্দুক রয়েছে বিমানবন্দরে যা পরে হালনাগাদ করা হয়েছিল। মার্কিন বোমার হামলায় বিমানবন্দরটি ব্যাপকভাবে ক্ষতিকারক ছিল।

মার্কিনীদের দ্বারা নিয়ন্ত্রণকালে আবার বিমানবন্দরটির পুনর্নির্মাণ করা হয় এবং এটি একটি কমান্ড এবং নিয়ন্ত্রণ বেস হয়ে ওঠে এবং বিপুল সংখ্যক অপারেশন ইউনিট যোদ্ধাদের সাথে লড়াইয়ে মিশে যায় এবং এলাকা থেকে ভারী বোমা হামলা চালায় বিমানবাহিনী। মার্কিন সুবিধায় হল্যান্ডিয়া, সেনানি এবং সাইক্লপস এয়ারফিল্ডস নামে তিনটি বৃহৎ সামরিক বিমানবন্দর গঠিত হয় ।

সুযোগ-সুবিধা
------------

বিমানবন্দরটি সমুদ্রতল থেকে ১৮৯ ফুট (৮৮ মিটার) উচ্চতায় অবস্থিত। এটি ১২/৩০ নির্দেশে একটি আস্ফাল্ট পৃষ্ঠের সাথে ৩,০০০ মিটার × ৪৫ মিটার (৯,৮৪৩ ফিট × ১৪৮ ফুট) পরিমাপের রানওয়ে নিয়ে গঠিত। সেনানি বিমানবন্দরে তিনটি এয়ারব্রিজ রয়েছে।

বিমানসংস্থা এবং গন্তব্যস্থল
---------------------------

### যাত্রী পরিবহন

### পণ্য পরিবহন

বিমানবন্দরটি নিউ গিনি দ্বীপের ইন্দোনেশীয় অংশে প্রবেশের প্রধান বিমানবন্দর হিসেবে কাজ করে। পাপুয়া প্রদেশের গন্তব্যগুলোর সাথে সংযোগকারী উড়ানগুলও এবং ইন্দোনেশিয়ার অন্যান্য অংশের সঙ্গে পাপুয়াকে যুক্তকারী উড়ানগুলও দ্বারা বিমানবন্দরটির উড়ান চলাচল বিভক্ত থাকে।

বিমানবন্দরের সুযোগ-সুবিধার উন্নতি
---------------------------------

২০১২ সালের অক্টোবর মাসে পরিবহন মন্ত্রণালয় বিমানবন্দরের রানওয়ে দৈর্ঘ্য ৩,০০০ মিটার পর্যন্ত বাড়ানোর পরিকল্পনা করেছিল, সেই সঙ্গে রানওয়ের সমান্তরাল ট্যাক্সিওয়ে নির্মাণ এবং যাত্রীদের আগমন ও নির্গমনের জন্য যাত্রীবাহী টার্মিনালটি থেকে জেট সেতুগুলো সম্প্রসারিত করবে। ২০১৫ সালের শেষ নাগাদ বিমানবন্দরে সমস্ত পূর্বনির্ধারিত উন্নয়নগুলো অন্তর্ভুক্ত করা হয়েছে।

তথ্যসূত্র
---------

1. 1 2  Airport information for WAJJ  ওয়েব্যাক মেশিনে আর্কাইভকৃত ৪ মার্চ ২০১৬ তারিখে from DAFIF (effective October 2006)
2. ↑  "Several airports coming up in Papua"। ৮ অক্টোবর ২০১২।

বহিঃসংযোগ
---------
**সামিহা আল-কুবাজ সালামেহ খলিল** (Arabic: **سميحة خليل**) জন্ম আনাবতা, তুলকার্ম জেলা ১৯২৩ – ফেব্রুয়ারি ২৬, ১৯৯৯ রামাল্লা), আরো পরিচিত **উমম খলিল** নামে, ফিলিস্তিনের দাতব্য কর্মী ও ফিলিস্তিনি রাজনীতিতে বিশিষ্ট ব্যক্তিত্ব ছিলেন।

গ্রামে জন্মগ্রহণ করা, সালামেহ খলিল ১৭ বছর বয়সে উচ্চ বিদ্যালয়ের পড়ালেখা বন্ধ করে সলিম খলিলের সাথে বিয়েতে আবদ্ধ হন। ১৯৪৮ আরব-ইসরায়েলি যুদ্ধ এর পরে, দম্পতিটি পালিয়ে গাজা চলে যায়, যেখানে তারা তাদের পাঁচ সন্তানের পরিবারকে লালন পালন করে, এবং ১৯৬৪ সালে সামিহা শেষ পর্যন্ত স্কুলে ফিরে পড়েন এবং পড়ালেখা সম্পূর্ণ করেন।

১৯৬৫-এ, তার গ্যারেজে আল-ইনাশ আল-উসরা সোসাইটি প্রতিষ্ঠা করার মাধ্যমে সামিহা খলিল জনসাধারণের নজরে আসেন - এটি পরে বৃহত্তম এবং সবচেয়ে কার্যকর ফিলিস্তিনি কল্যাণ সংস্থা হয়ে উঠে। ১৯৭৭ সালে তিনি জাতীয় ফ্রন্ট কমিটির প্রথম ও একমাত্র মহিলা সদস্য হন।

১৯৮০ এর দশকে খালিল ডেমোক্রেটিক ফ্রন্ট ফর দ্য লিবারেশন অফ প্যালেস্টাইন-এর সাথে যুক্ত ছিলেন এবং আইডিএফ কর্তৃক ছয়বার আটক ছিলেন; তিনি তার দুই সন্তানকে ইসরাইস হহতে নির্বাসিত হতে দেখেন এবং অন্য তিনজনকে (যারা সেই সময় দেশের বাহিরে ছিলো) দেশে পুনরায় প্রবেশে নিষেধাজ্ঞা দেওয়া হয়। অবশেষে তাকে আল-বীরহে শহরে তাকে শহর-বন্দী করা হয়েছিল।

১৯৯৬ সালে তিনি ফিলিস্তিনি কর্তৃপক্ষ এর প্রেসিডেন্ট পদের জন্য লড়েছিলেন, কিন্তু তিনি ইয়াসির আরাফাত-এর কাছে হেরে যান। তিনি ১১.৫% ভোট পান।

১৩ নাতী-নাতনীর দাদী খলিল ১৯৯৯ সালে তার মৃত্যু পর্যন্ত ফিলিস্তিনি জাতীয় কাউন্সিল -এ সেবা প্রদানের ক্ষেত্রে রাজনৈতিক দৃশ্যের একজন সক্রিয় সদস্য ছিলেন।

বহিঃসংযোগ
---------

* Al Inaash al-Usra society
* Samiha Khalil biography, at PASSIA
সভ্যতার সূতিকাগার হিসেবে বিবেচিত সভ্যতাগুলোর একটি হচ্ছে প্রাচীন মিশরীয় সভ্যতা। চিত্রে খ্রিষ্টপূর্ব ২৬ শতকে নির্মিত গিজার পিরামিডগুলো দেখা যাচ্ছে যা প্রাচীন মিশরীয় সভ্যতার অন্যতম নিদর্শন হিসেবে বিবেচিত।
**সভ্যতার সূতিকাগার** হচ্ছে কোনো স্থানে উদ্ভব হওয়া একটি সংস্কৃতি যেখানে অন্যত্র সৃষ্ট কোনো মানবসভ্যতার কোনো প্রকার প্রভাব ও যোগাযোগ ছাড়াই স্বাধীনভাবে একটি সভ্যতার জন্ম হয়। শহর বা শহুরে বসতি স্থাপনের সক্ষমতাকে কোনো সমাজের ‘সভ্য’ হওয়ার প্রধান বৈশিষ্ট হিসেবে পরিগণিত। সভ্যতার অন্যান্য বৈশিষ্ট্যের মধ্যে রয়েছে কোনো স্থানে স্থায়ীভাবে বসবাসকৃত জনগণের উপস্থিতি, স্মৃতিচিহ্নমূলক স্থাপনা তৈরির সক্ষমতা, সামাজিক শ্রেণি ও অসমতার উপস্থিতি, এবং যোগাযোগের উদ্দেশ্যে লিখন পদ্ধতির ব্যবহার। মানবসভ্যতায় একাধিক সরল সমাজ একত্রিত হয়ে পর্যায়ক্রমে তা জটিল সামাজিক ব্যবস্থায় রূপ লাভ করে।

পণ্ডিতগণ সাধারণত ছয়টি সভ্যতাকে সভ্যতার সূতিকাগার হিসেবে চিহ্নিত করেছেন। এর মধ্যে প্রাচীন বিশ্বে সৃষ্ট চারটি সভ্যতার মধ্যে রয়েছে মেসোপটেমীয়, প্রাচীন মিশরীয়, প্রাচীন ভারতীয়, এবং প্রাচীন চৈনিক সভ্যতা। অপরদিকে নতুন বিশ্বে সৃষ্ট সভ্যতা দুইটির মধ্যে রয়েছে পেরুর উপকূলবর্তী অঞ্চলে সৃষ্ট কারাল সভ্যতা এবং মেক্সিকোতে সৃষ্ট ওলমেক সভ্যতা। প্রথম সভ্যতাগুলোর প্রত্যেকেই টিকে থাকার জন্য কৃষিকাজকে তাদের মূল জীবিকা হিসেবে ধারণ করেছিলো। তবে কারাল সভ্যতা প্রথম দিকে তাদের জীবিকা নির্বাহের জন্য সামুদ্রিক সম্পদের উপর নির্ভরশীল থাকতে পারে। তবে প্রতিটি সভ্যতাই কৃষক কর্তৃক উৎপাদিত উদ্ধৃত্তকে তাদের কেন্দ্রীয় সরকারব্যবস্থা, রাজনৈতিক নেতা, ধর্মগুরু, এবং শহরের কেন্দ্রের গণপূর্ত কার্যক্রমকে সহায়তা ও টিকিয়ে রাখতে ব্যবহার করেছে।

অনানুষ্ঠিকভাবে আরও কিছু ঐতিহাসিক সভ্যতাকে সম্বোধন করতে ‘সভ্যতার সূতিকাগার’ পরিভাষাটি ব্যবহৃত হয় যার মধ্যে অন্যতম হচ্ছে গ্রিক সভ্যতা যাকে মূলত ‘পশ্চিমা সভ্যতার সূতিকাগার’ হিসেবে অভিহিত করা হয়।

তথ্যসূত্র
---------

1. ↑  Charles Keith Maisels (১৯৯৩)। *The Near East: Archaeology in the "Cradle of Civilization*। Routledge। আইএসবিএন 978-0-415-04742-5। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Singh, Upinder (২০০৮)। *A History of Ancient and Early medieval India : from the Stone Age to the 12th century*। New Delhi: Pearson Education। পৃষ্ঠা 137। আইএসবিএন 9788131711200। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  *Cradles of Civilization-China: Ancient Culture, Modern Land*, Robert E. Murowchick, gen. ed. Norman: University of Oklahoma Press, 1994

বহিঃসংযোগ
---------

* উইকিমিডিয়া কমন্সে সভ্যতার সূতিকাগার সম্পর্কিত মিডিয়া দেখুন।
**বশির আহমেদ** (জন্ম: ১৯৪১) হলেন একজন প্রাক্তন বাংলাদেশী ক্রীড়াবিদ।

প্রারম্ভিক জীবন
---------------

বশির ১৯৪১ সালের ১ জানুয়ারি তারিখে ঢাকার মাহুত-তুলি এলাকায় জন্মগ্রহণ করেছেন। তবে তিনি জানিয়েছেন এ জন্মতারিখ সঠিক নয়। তাঁর জন্ম জৈষ্ঠ্য মাসের মাঝামাঝিতে।  তিনি আরমানিটোলা সরকারি উচ্চ বিদ্যালয় হতে পড়াশোনা করেছেন। ঢাকা বিশ্ববিদ্যালয়ে ভর্তি হওয়ার পরে তিনি হকি, ফুটবল, অ্যাথলেটিকস এবং ক্রিকেট খেলায় নিজেকে সংযুক্ত করেছিলেন।

পেশা
----

বশির বাংলাদেশ জাতীয় মহিলা হকি দলের কোচের দায়িত্ব পালন করেছিলেন। তিনি হকি খেলার আন্তর্জাতিক পর্যায়ে রেফারির দায়িত্ব পালন করার পাশাপাশি ঘরোয়া ফুটবলেও রেফারির দায়িত্ব পালন করেছেন। এছাড়াও তিনি বাংলাদেশ ফুটবল ফেডারেশনের (বাফুফে) রেফারি কমিটির চেয়ারম্যান ছিলেন। ১৯৯২ সাল হতে ১৯৯৬ সাল পর্যন্ত তিনি বাংলাদেশ অলিম্পিক সংস্থার মহাসচিবের দায়িত্ব পালন করেছেন।
তিনি ১৯৫৯ সালে ন্যাশনাল ব্যাংক অব পাকিস্তানের লোকাল প্রিন্সিপাল অফিসে ক্লার্ক হিসেবে যোগদান করেন। ন্যাশনাল ব্যাংক অব পাকিস্তান বর্তমানে সোনালী ব্যাংক। এ ব্যাংক থেকেই ডেপুটি জেনারেল ম্যানেজার হিসেবে অবসরগ্রহণ করেন।

পুরস্কার
--------

* ১৯৬৬: ইস্ট পাকিস্তান স্পোর্টস প্রেস অ্যাসোসিয়েশন – সেরা ক্রীড়াবিদ পুরস্কার
* ১৯৮০: জাতীয় ক্রীড়া পুরস্কার
* ২০১৬: স্টার লাইফটাইম পুরস্কার
* গ্রামীণফোন-প্রথম আলো আজীবন সম্মাননা পুরস্কার

তথ্যসূত্র
---------

1. 1 2 3 4  "Bashir Ahmed" (ইংরেজি ভাষায়)। ফেব্রুয়ারি ৫, ২০১৬। সংগ্রহের তারিখ ফেব্রুয়ারি ১১, ২০১৬।
কোন দ্রবণে দুটি তড়িৎবিশ্লেষ্যের আয়নায়নে বা বিয়োজনে উৎপন্ন আয়ন গুলির মধ্যে যে আয়নটি উভয় তড়িৎবিশ্লেষ্যের ক্ষেত্রে একই বা সাধারণ তাকে রসায়নে **সম-আয়ন** বলে। 

মৃদু তড়িৎবিশ্লেষ্যের দ্রবণে সম-আয়নসম্পন্ন তীব্র তড়িৎবিশ্লেষ্য যোগ করলে দ্রবণে মৃদু তড়িৎবিশ্লেষ্যের আয়নায়ন মাত্রা হ্রাস পায় একে **সম-আয়ন প্রভাব** (ইংরেজি: Common-ion effect) বলে।

এটি মূলত লা-শাতেলিয়ার নীতির একটি প্রয়োগ।

উদাহরণ
------

### মৃদু অ্যাসিডের ওপর প্রভাব

অ্যাসিটিক অ্যাসিড একটি মৃদু অ্যাসিড হওয়ার জন্য জলীয় দ্রবণে স্বল্পমাত্রায় আয়নিত হয় এবং নিম্নলিখিত সাম্যবস্থার সৃষ্টি করে:

CH3COOH + H2O is in equilibrium with H3O + + CH3COO−
এই দ্রবণে যদি তীব্র তড়িৎবিশ্লেষ্য সোডিয়াম অ্যাসিটেট লবণ যোগ করা হয় তাহলে এটি সম্পূর্ণ বিয়োজিত হয়ে CH3COO− ও Na+ আয়ন উৎপন্ন করে এর ফলে CH3COO− আয়ন এর আধিক্য ঘটে যায় এবং সাম্যাবস্থা বিঘ্নিত হয়।

লা-শাতেলিয়ার নীতি অনুযায়ী, কিছু পরিমাণ CH3COO− আয়ন H3O + আয়নের সাথে যুক্ত হয়ে CH3COOH ও H2O অণু গঠন করে। ফলে সাম্য বিক্রিয়ার বামদিকে সরে গিয়ে বজায় থাকে। এই ঘটনায় CH3COOH এর আয়নায়ন মাত্রা হ্রাস পায়, ফলে দ্রবণের pH বৃদ্ধি পায়।

### মৃদু ক্ষারকের ওপর প্রভাব

অ্যামোনিয়া একটি মৃদু ক্ষারক হওয়ার জন্য জলীয় দ্রবণে স্বল্পমাত্রায় আয়নিত হয় এবং নিম্নলিখিত সাম্যবস্থার সৃষ্টি করে:

NH3 + H2O is in equilibrium with NH4 + + OH−
এই দ্রবণে যদি তীব্র তড়িৎবিশ্লেষ্য অ্যামোনিয়াম ক্লোরাইড লবণ যোগ করা হয় তাহলে এটি সম্পূর্ণ বিয়োজিত হয়ে Cl− ও NH4+ আয়ন উৎপন্ন করে এর ফলে NH4+ আয়ন এর আধিক্য ঘটে যায় এবং সাম্যাবস্থা বিঘ্নিত হয়।

লা-শাতেলিয়ার নীতি অনুযায়ী, কিছু পরিমাণ NH4+ আয়ন OH − আয়নের সাথে যুক্ত হয়ে NH3 ও H2O অণু গঠন করে। ফলে সাম্য বিক্রিয়ার বামদিকে সরে গিয়ে বজায় থাকে। এই ঘটনায় NH3 এর আয়নায়ন মাত্রা হ্রাস পায়, ফলে দ্রবণের pH হ্রাস পায়।

বাফার ক্রিয়া
-------------

মূল নিবন্ধ: বাফার দ্রবণ

বৈশ্লেষিক রসায়ন
----------------

দ্রাব্যতা গুণফল এর নীতি প্রয়োগ করে অজৈব রসায়নে ধাতব মূলকের গুণগত বিশ্লেষণ (Quantitative analysis) করা হয় এখানে ধাতব মূলকগুলিকে বিভিন্ন শ্রেণীতে ভাগ করে তাদের চিহ্নিতকরণের জন্য অনেক ক্ষেত্রে সম-আয়ন প্রভাবের সাহায্য নেওয়া হয়।

তথ্যসূত্র
---------

1. ↑  Skoog, Douglas A.; West, Donald M.; Holler, F. James; Crouch, Stanley R. (২০১৪)। *Fundamentals of Analytical Chemistry* (9th সংস্করণ)। Brooks/Cole। পৃষ্ঠা 209। আইএসবিএন 978-0-495-55828-6। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
একই নামের অন্যান্য ব্যক্তির জন্য আনিসুল হক চৌধুরী (দ্ব্যর্থতা নিরসন) দেখুন।

**আনিসুল হক চৌধুরী** (৩১ মে ১৯১৯ - ৮ সেপ্টেম্বর ২০০৯) বাংলাদেশী গীতিকার, কবি, প্রাবন্ধিক ও গবেষক ছিলেন। পঞ্চাশ ও ষাটের দশকে ঢাকা বেতারে যে সকল গীতিকারের গান প্রচারিত হতো, আনিসুল হক চৌধুরী ছিলেন তাদের অন্যতম। শিল্পী আব্বাসউদ্দীন আহমদ, আবদুল আলীম, আব্দুল লতিফসহ তৎকালীন প্রতিষ্ঠিত প্রায় সব শিল্পীই তার লেখা গান গেয়েছেন।

ব্যক্তিগত জীবন
--------------

আনিসুল হক চৌধুরী ১৯১৯ সালের ৩১ মে তৎকালী পূর্ব বাংলার বিক্রমপুরে জন্মগ্রহণ করেন। তার পিতা বজলুল হক চৌধুরী ও মাতা জোবেদা খাতুন। তিনি ১৯৪৮ সালে ঢাকা বিশ্ববিদ্যালয় থেকে বাংলায় অনার্সসহ এমএ পাস করেন। তিনি মুন্সীগঞ্জ জেলার সিরাজদিঘা থানার ইছাপুর কলেজ ও ফরিদপুর জেলার রাজৈর কলেজে অধ‍্যাপনা করেছেন। জীবনের শেষ ২০ বছর তিনি স্ত্রী, তিন পুত্র, তিন পুত্রবধু এবং পাঁচ নাতী-নাতনীদের সাথে যুক্তরাষ্ট্রে বসবাস করেছেন। ৮ই সেপ্টেম্বর ২০০৯ তারিখে বাংলাদেশ সময় রাত ৩টায় যুক্তরাষ্ট্রের সেন্ট পিটার্সবার্গ জেনারেল হাসপাতালে বার্ধক্যজনিত কারণে মৃত্যুবরণ করেন। তিনি নৃত্যশিল্পি ফারজানা রিয়া চৌধুরীর চাচা ও হানিফ সংকেতের চাচা শ্বশুর।

গীতিকার হিসেবে উল্লেখযোগ্য কর্মকাণ্ড
------------------------------------

তার লেখা কালজয়ী গান গুলোর মধ্যে অন্যতম হল মরমী শিল্পী আবদুল আলীমের গাওয়া *রূপালী নদী রে, রূপ দেইখা তোর হইয়াছি পাগল*। গানটি সুরারোপ করেছিলেন প্রখ্যাত সুরকার সত্য সাহা। ষাটের দশকে এই গানটি তুমুল জনপ্রিয় ছিল। বায়ান্নর ভাষা আন্দোলনের প্রেক্ষাপট নিয়ে প্রথম দিকে যে কয়েকটি গান রচিত হয়েছিল তার অন্যতম একটি হলো *ভাই রে ভাই, বাংলাদেশে বাঙালি আর নাই* যার রচয়িতা অনিসুল হক চৌধুরী। তার লেখা গণসঙ্গীত *শুধু ঘুম পাড়ানী গান আজি নয়*, দেশাত্মকবোধক গান *সাগড় পাড়ের দেশ, আমাদের হাজার নদীর দেশ* এখনও অনেকের মন ছুঁয়ে আছে। তার লেখা গান "ময়নামতির শাড়ি দেব, গয়না দিব গায়" প্রায় সকল নৃত্যশিল্পীই তাদের নৃত্যশৈলীতে আবহসঙ্গীত হিসেবে ব্যবহার করেন।

তিনি বেশ কয়েকটি চলচ্চিত্রের জন্যেও গান লিখেছেন। এর মধ্যে উল্লেখযোগ্য হল *নদী ও নারী*, *১৩ নম্বর ফেকু ওস্তাগার লেন*, *সুখী পরিবার* ইত্যাদি। এছাড়াও তিনি ঢাকা বেতারের জন্মলগ্ন থেকে প্রতিষ্ঠানটির সাথে জড়িত ছিলেন।

লেখালেখি এবং গবেষণা
-------------------

আনিসুল হক চৌধুরীর লেখা গবেষণাধর্মী বই হল *বাংলার মূল*, গানের বই হল *গানে ভরে মন* ও *রুপালী নদীর গান।* কবিতার বই হল *নিশি ভোরের ফুল* ও *বাংলা গ্রামার বই রচনা মনজুশা* (নবম ও দশম শ্রেনীর জন্য) উল্লেখযোগ্য। শেষ জীবনে প্রবাসে বসে ও তিনি আমেরিকায় বিভিন্ন বাংলা পত্র পত্রিকার জন্য নিয়মিত কবিতা ও প্রবন্ধ লিখেছিলেন।

তথ্যসূত্র
---------

1. ↑  চলে গেলেনে 'রূপালী নদী রে' গানের গীতিকার[*স্থায়ীভাবে অকার্যকর সংযোগ*], দৈনিক প্রথম আলো।[*স্থায়ীভাবে অকার্যকর সংযোগ*]
2. ↑   [*স্থায়ীভাবে অকার্যকর সংযোগ*]
**সাগ্রাডা ফামিলিয়া** (পর্তুগীজ:Sagrada Família), হচ্ছে বার্সেলোনার (কাতালোনিয়া) বড় রোমান ক্যাথেলিক চার্চ। অ্যান্টনি গাউদি (১৮৫২-১৯২৬) এর ডিজাইন করেন। যদিও অসম্পূর্ণ তবুও এই চার্চটিকে ইউনেস্কো বিশ্ব ঐতিহ্যবাহী স্থানের মর্যাদা দেয়, এবং ২০১০ সালে নভেম্বর মাসে পোপ বেনেডিক্ট XVI একে ছোট basilica হিসেবে স্বীকৃতি দেন। []

ইতিহাস
------

১৮৭২ সালে ভ্যাটিকান দেখে অনুপ্রানিত হয়ে, জোসেফ মারিয়া বোকবেলা একটা চার্চ তৈরির সিদ্বান্ত নেন। নিজের সম্পদ এবং দানের উপর ভিত্তি করে ১৮৮২ সালে শুরু হয় এর নির্মাণ কাজ। ১৮৮৩ সালে গৌডি এই প্রজেক্টে কাজ করা শুরু করেন এবং যখন মূল স্থপতি ভিলার প্রজেক্ট থেকে অবসর নেন তখন পুরো দায়িত্ব গৌডি নিয়ে পুরো ডিজাইন আমূল বদলে ফেলেন। 
গৌডি ১৯২৬ সালে যখন মারা যান তখন পুরো প্রজেক্টের ২৫ ভাগের কম শেষ হয়েছিল। প্রজেক্ট যেহেতু ব্যক্তিগত দানের উপর চলতো তাই এর নির্মাণকাজও চলে খুব ধীরে সুস্থে। আবার এর মাঝে শুরু হয় স্পেনে গৃহযুদ্ধ, ফলে নতুন করে ১৯৪০ সালে নির্মাণ কাজ শুরু হয়। গৃহযুদ্ধের সময়ে গৌডির মডেল এবং ডিজাইনের অনেকটুকু ধ্বংস হয়ে যা্য়। বর্তমানের এর নির্মাণ কাজ চলছে খন্ডিত পুনর্গঠিত ডিজাইনের উপর তার সাথে যুক্ত হয়েছে আধুনিক ধারণা। 
সাগ্রাডা ফামিলিয়া সম্পর্কে সমালোচক রেইনার বলেন, পুরো শিল্পকলার ইতিহাসে এরকম কোনো চার্চ বিল্ডিং পাওয়া সম্ভবত অসম্ভব। অন্যদিকে Paul Goldberger বলেন 'মধ্য যুগের পরে গথিক স্থাপত্যের সবচেয়ে অভাবনীয় প্রদর্শন।[]

গ্যালারি
--------

* 
* 
*